****

**X REIN VALDMAA MÄLESTUSVÕISTLUS**

**JA XLV LEHOLA-LEMBITU MÄNGUD SÕIDUAUTODE JÄÄRAJASÕIDUS**

**Võistluse eesmärk:**

\* Populariseerida Põhja-Sakala vallas aktiivset ühistegevust.

\* Anda juhtidele võimalus harjutada jäärajasõitu ohututes tingimustes.

\* Tõsta juhtide sõidumeisterlikkust ja liiklusohutust.

\* Populariseerida autosporti juhtide hulgas.

\* Selgitada välja parimad sõiduautode jäärajasõidus ning Lehola-Lembitu mängude arvestuses.

**Aeg ja koht:**

\* Võistlused viiakse läbi Suure-Jaani järvel **17. veebruaril 2018.**

\* Jäärajavõistluse start kell **10.00.**

**\*** Mandaat ja osavõtutasu maksmine kl 9.00-9.45 kohapeal.

**Võistlusklassid:**

**NOORED**: poisid ja tüdrukud vanuses kuni 16 eluaastat (kaasa arvatud), lubatud on võistelda ainult esi- või tagasillaveoliste autodega.

**NAISED**: alates 17. eluaastast naissoost isikud, lubatud on võistelda ainult esi- või tagasillaveoliste autodega.

**ESIVEDU**: autod, mille vedavaks sillaks on esisild, olenemata auto kubatuurist ja võimsusest.

**TAGAVEDU**: autod, mille vedavaks sillaks on tagasild, olenemata auto kubatuurist ja võimsusest.

**NELIVEDU:** autod, mille vedavateks sildadeks on esisild ja tagasild koos.

**MOOTORRATTAD:** võistlusklass mootorratastele, rehvidele ja kubatuurile piiranguid ei ole.

**Osavõtutasu:**

\* Noored: 5 €.
\* Naised ja kõik teised põhiklassid: 10 €.

\* Lehola-Lembitu mängude raames pääsevad igast piirkonnast tasuta starti (klass: esivedu) 1 naine ja 1 mees, teised piirkondade esindajad tasuvad osavõtutasu.

 **Võistluste kord ja tingimused:**

\* Võistlus toimub vastavalt juhendile.

\* Auto peab olema tehniliselt korras, enne starti toimub kohtunike poolt visuaalne sõiduauto kontroll.

\* Võistlemise ajal viibib autos ainult juht.

\* Võistleval autol peavad põlema tuled.
\* Sõidukitel on spetsiaalsete jääkummide (jääpiigid) kasutamine keelatud, kasutatavad rehvid peavad vastama teede- ja sideministri 18.05.2001 määruse nr. 50 nõuetele.

\* Autol on keelatud kasutada isetehtud diferentsiaali lukustust (kinni keevitatud). NB! 3 paremat kontrollitakse.
\* Start ja finiš antakse lipuga. Start paigalt töötava mootoriga, finiš lendav.
\* Valestardi eest trahv 10 sekundit.
\* Raja lühendamisel trahv 10 sekundit, raja oluline lühendamine võrdub diskvalifitseerimisega.
\* Võistlejad on kohustatud täitma ohutusnõudeid ja rajakohtunike märguandeid.

**Tulemuste arvestamine:**

\* Paremusjärjestus selgitatakse võistleja kahe ringi läbimisel saavutatud aja tulemusel. Sõltuvalt osalejate arvust on korraldajatel õigus selgitada parimad kahe stardi (kumbki 2 ringi) põhjal, kusjuures arvesse läheb sel juhul parema stardi aeg.

\* Juhul kui võistlejate ajad on võrdsed, selgitab paremusjärjestuse uus start, mis antakse mõlemale osapoolele. Kahe stardi korral on parima stardi võrdsete aegade korral paremusjärjestuse aluseks teise stardi aeg.

\* Lehola-Lembitu jäärajasõidu arvestuses võistlevad kõik osalejad esiveoliste sõiduautode võistlusklassis ja kokkuvõttes läheb kirja igast piirkonnast parim naine + parim mees.

**Autasustamine:**

\* Autasustamine toimub pärast võistlust kohapeal.
\* Iga võistlusklassi kolme paremat autasustatakse diplomi ja meenega, iga klassi võitjale rahaline auhind.
\* Lehola-Lembitu arvestuses autasustatakse medali ja diplomiga kolme paremat naist ja meest.

 **Protestid ja vaidlused:**

\* Protestid ja vaidlused tuleb esitada peakohtunikule kirjalikult 30 minuti jooksul pärast antud võistlusklassi viimase sõiduki finišeerimist.
\* Protesti esitamise tasu 50 €, protesti rahuldamise korral esitamistasu tagastatakse.

\* Kõik protestid lahendab peakohtunik koos korralduskomiteega kohapeal ja peakohtuniku otsus on lõplik.
 **Vastutus**\* Võistlustest osavõtt omal vastutusel.
\* Noorte klassist osavõtt ainult vanema vastutusel ja autoomaniku nõusolekul.
\* Võimalike õnnetusjuhtumite ja nende tagajärgede eest korraldajad vastutust ei kanna.

**Võistluse korraldajad jätavad endale õiguse teha kohapeal võistlusjuhendis muudatusi lähtuvalt võistlejate arvust ja raja seisukorrast. Muudatustest võistlusjuhendis teatatakse võistlejatele võistluse käigus.**

**Korralduskomitee: Tarmo Sengbusch, Kalev Sengbusch.**

**Võistluse peakohtunik: Kalev Sengbusch, tel. 523 9493.**